Senpersiešu valoda

Senpersiešu, senpersu jeb vienkārši persu valoda ir Irānas senā valoda (ap. 600 p.m.ē līdz 300 p.m.ē.). Senpersiešu valoda līdzās avestai ir senākās dokumentētās irāņu valodas. Tā ietilpst irāņu valodu grupā, kas ir apakšgrupa indoirāņu valodām (un tā savukārt indoeiropiešu valodām).

Rakstība 
Senpersiešu valodā tika rakstīts no kreisās uz labo, t.s., senpersiešu ķīļu rakstā, kas ir pusalfabētisks, zilbisks ķīļu raksts. Senpersiešu ķīļu raksts satur 36 rakstzīmes, kas atveido līdzskaņus, patskaņus vai līdzskaņa savienojumus ar patskani, trīs skaitļus (1, 10, 100), vārdu atdalītāju un dažas ideogrammas.

Fonētika 
Senpersiešu rakstā ir sastopamas sekojošas fonēmas:

Patskaņi
 
 Īsie: 
 Garie: 

Līdzskaņi

Ar ç transkribētās ķīļraksta zīmes fonētiskā vērtība ir neskaidra.

Gramatika

Lietvārds 
Skaitlis
Senpersiešu valodā pastāv vienskaitlis, daudzskaitlis un dažas divskaitļa formas.

Dzimte
Senpersiešu valodā ir 3 dzimtes - vīriešu, sieviešu un nekatrā.

Locījums
Senpersiešu valodā izšķir nominatīvu, ģenitīvu, datīvu, akuzatīvu, instrumentāli, ablatīvu, lokatīvu un vokatīvu. Ģenitīva un datīva formas ir vienādas. Arī ablatīva un instrumentāļa formas ir vienādas.

Lietvārdu locīšana:
 a- celmi (-a, -am, -ā)
 i- celmi (-iš, iy)
 u- (un au-) celmi (-uš, -uv)
 līdzskaniskie celmi (n, r, h)

Īpašības vārdi tiek locīti līdzīgā veidā.

Īpašības vārdi 
Salīdzināmās pakāpes:

 Pārākā pakāpe: -tara-, -θara- un -iyah-
 Vispārākā pakāpe: -tama-, -išta-

Darbības vārdi 
Laiki
Senpersiešu valodā ir šādi laiki: tagadne, pabeigtā pagātne, nepabeigtā pagātne un aorists.

Izteiksmes
Pastāv sekojošas izteiksmes: īstenības, nosacījuma, varbūtības, pavēles un injunktīvs.

Darbības vārda kārtas
Darāmā kārta, vidējā kārta (tem. tag. -aiy-, -ataiy-) [ciešamā kārta (-ya-)].

Lietotas ir tikušas galvenokārt tikai 1. un 3. personas formas. Vienīgā lietotā divskaitļa forma ir ajīvatam 'abi dzīvoja'.

Nepabeigtajā pagātnē tiek pievienots a.

Piem., bartanaiy 'ņemt, nest'

Piemēri 
Adam Dārayavahauš xšāyathiya vazraka xšāyathiya xšāyathiyānam xšāyathiya dahyūnām «Es esmu Ķēniņš Dārijs, dižais, visu ķēniņu ķēniņš, visu zemju ķēniņš.» (DPh)

Manā pitā Vištāspa nāma āha Haxāmanišiya «Mana tēva vārds bija Vištāspa, Ahāmanīts.»

Adam Dārayavahauš Pārsa Ariya Ariya-ciça «Es esmu Dārijs, persietis, ārietis, āriskas cilmes.» (DNa 8-15)

Ima xšaçam hacā Sakaibiš tayaiy para Sugdam amata yātā ā Kūšā hacā Hidauv amata yātā ā Spardā tayamaiy Auramazdā frābara haya mathišta bagānām «Šo impēriju (Persiju) no skitiem, kas zempus sogdiešiem dzīvo, no turienes līdz pat Etiopijai un no Indijas līdz pat Spardai dāvāja man Ahura Mazda, kurš ir dižākais no Dieviem.» (DPh)

Baga aniya naiy astiy «Cita Dieva nav.» (burt. Dieva cita ne ir)

Senpersiešu un persiešu valodu salīdzinājums

Atsauces

Literatūra 
 Brandenstein, Wilhelm. Handbuch des Altpersischen. Wiesbaden, O. Harrassowitz 1964. 
 Hinz, Walther, Altpersischer Wortschatz. Nendeln, Liechtenstein : Kraus Reprint, 1966.
 Kent, Roland G., Old Persian : grammar, texts, lexicon. New Haven, Conn. : American Oriental Society, 1953.
 Tolman, Herbert Cushing, Ancient Persian lexicon and the texts of the Achaemenidan inscriptions transliterated and translated with special reference to their recent re-examination. New York, Cincinnati, American Book Company, 1908.
 Rüdiger Schmitt: Altpersisch. In: R. Schmitt: Compendium linguarum Iranicarum. Reichert, Wiesbaden 1989, S. 56–85.

Skatīt arī 
 Persiešu valoda
 Avesta (valoda)
 Indoirāņu valodas
 Sanskrits

Ārējās saites 
 P. Oktors Skjaervo, Ievads senpersiešu valodā
 Persiešu ķīļrakstu atšifrēšana 
 Senpersuiešu ķīļu rakstu gravējumi
 Senpersiešu alfabēts 
 Senpersiešu teksti

Irāņu valodas
Senās valodas